和李處勱題萃清閣
作者：江緯
朝代：宋

paragraphs: 于嗟道力淺，日恐世緣熟。
身雖走朝市，夢輒在巖麓。
歸來濯塵纓，築室淺流瀑。
簷宿謫仙雲，徑荒陶令菊。
吟哦格調古，衛養神氣肅。
遐觀狹宇宙，幽討遍山谷。
林泉無俗韻，松檜有清馥。
悠然夢幻身，忍把利名束。
吾人藴長才，未肯策高足。
朅來金溪上，共奏紫芝曲。
永結忘形交，何須醉醽醁。